कहानी 14
AAP कॉलिंग 📞
सुनिल लखन
@sunillakhlan 

मेरा जन्म हरियाणा के एक छोटे से गाँव पातवान में हुआ था। हम एक साधारण किसान परिवार से हैं। मेरे पिता भले ही मामूली किसान थे, लेकिन उनके ख़्वाब बड़े थे। उन्होंने कभी हालात की परवाह नहीं की – बस एक ही बात पर ज़ोर दिया कि उनके बच्चे पढ़ाई करें। इसी सोच ने मुझे इंजीनियर बनने का हौसला दिया।  

अपनी पढ़ाई पूरी करने के बाद मैं गुरुग्राम की एक आईटी कंपनी में नौकरी करने लगा। ज़िंदगी आराम से चल रही थी – अच्छी सैलरी थी, नौकरी में स्थिरता थी, लेकिन कहीं न कहीं मेरे मन में कई सवाल थे। मैं हमेशा सोचता था कि सिस्टम भ्रष्ट लोगों के हाथों में क्यों है? राजनीति अब सिर्फ़ एक गंदा खेल बन चुकी है – जहाँ न ईमानदारी की कद्र है, न जनता की भलाई का कोई ख़्याल। मैंने खुद से कई बार कहा कि इन सबसे दूर रहो। लेकिन अंदर ही अंदर मुझे लगता था कि यह सोच शायद गलत है।  

2011 में अन्ना आंदोलन की गूँज पूरे देश में फैल गई। लोग सड़कों पर उतर रहे थे, अपने हक़ की आवाज़ उठा रहे थे। अरविंद केजरीवाल जी के बारे में थोड़ा पढ़ने के बाद मुझे ऐसा लगा कि शायद देश में ईमानदार लोग भी हैं, जो व्यवस्था को ठीक करना चाहते हैं। और तभी मैंने तय किया कि मैं भी इस आंदोलन का हिस्सा बनूंगा। यही वह पल था, जिसे मैं अपने जीवन का टर्निंग पॉइंट कह सकता हूँ।  

आंदोलन के दौरान मैंने अरविंद केजरीवाल जी की लिखी किताब 'स्वराज' पढ़ी। उस किताब के हर पन्ने में मुझे उनका विज़न, उनकी प्लानिंग और उनकी सोच दिखाई दी। उन्होंने सिखाया कि बदलाव नीचे से आता है – गाँव से, गलियों से, आम आदमी से। मैंने उनके विज़न को अपने जीवन का हिस्सा बना लिया और 2013 में जब आम आदमी पार्टी बनी, तो मैंने सोशल मीडिया के ज़रिए पार्टी का समर्थन करना शुरू किया।  

लेकिन मेरी जद्दोजहद यहाँ खत्म नहीं हुई। नौकरी करते हुए पार्टी के लिए वक्त निकालना आसान नहीं था। फिर भी जब भी मुझे मौका मिलता, मैं पार्टी ऑफिस पहुँच जाता। चाहे वॉलंटियर्स का रजिस्ट्रेशन करना हो या कोई अन्य काम – मैंने हर छोटी-बड़ी ज़िम्मेदारी को पूरी लगन से निभाया।  

दिल्ली के 2020 चुनावों में मुझे पार्टी के कॉलिंग कैंपेन का हिस्सा बनने का मौका मिला। हमारा काम था सरकारी योजनाओं के लाभार्थियों को फ़ोन कर जागरूक करना। लेकिन मेरे लिए यह सिर्फ़ फ़ोन करने का काम नहीं था – AAP के अच्छे काम को लोगों तक पहुँचाने और उन लोगों से कनेक्शन बनाने का ज़रिया था।मैं हर फ़ोन कॉल को सिर्फ़ एक नंबर नहीं, बल्कि एक इंसान के साथ संवाद की तरह देखता था।  

मेरे काम को बैकएंड टीम ने सराहा और फिर मुझे हरियाणा चुनावों के लिए ट्रेनिंग इंचार्ज बना दिया गया। मैंने देखा कि पार्टी के कॉलिंग कैंपेन में कई चीजें बेहतर की जा सकती थीं। तभी मेरे मन में एक ख्याल आया – क्यों न टेक्नोलॉजी का इस्तेमाल कर ट्रेनिंग को और बेहतर बनाया जाए? मैंने एआई की मदद से ऑडियो-वीडियो ट्रेनिंग मटेरियल तैयार किए, जो वॉलंटियर्स कभी भी देख सकते थे। इन वीडियो ट्रेनिंग मॉड्यूल्स ने हमारा वक्त भी बचाया और काम की गुणवत्ता भी बढ़ाई।  

इन वीडियोज़ की मदद से हमने तीर्थ यात्रा योजना, बिजली बिल माफ़ी, और कई अन्य सरकारी योजनाओं पर शानदार कैंपेन चलाए।  

अरविंद केजरीवाल जी की एक बात मुझे हमेशा प्रेरित करती है – "एक पैसा ग़लत मत कमाना, और दूसरों को भी आगे बढ़ाना।" मैंने तय कर लिया कि मैं अपनी तरक्की के साथ-साथ अपने गाँव को भी आगे बढ़ाने का प्रयास करूंगा।  

मैंने अपने दोस्तों के साथ मिलकर गाँव में एक लाइब्रेरी की शुरुआत की। हमें उम्मीद नहीं थी कि लोग इतना समर्थन करेंगे। फिर हमने गाँव के चौराहे पर भी एक लाइब्रेरी शुरू करवाई – वहीं जहाँ लोग आते जाते हैं और बैठ कर इंतज़ार करते हैं। अब जब मैं देखता हूँ कि वहाँ के लोग ‘रिच डैड पुअर डैड’, ‘एटॉमिक हैबिट्स’ और ‘द पावर ऑफ यॉर सबकॉन्शियस माइंड' जैसी किताबें पढ़ते हैं, तो मेरे दिल में एक सुकून महसूस होता है।  

अगर मेरे पिताजी ने मुझे पढ़ने का मौका नहीं दिया होता, तो शायद मैं भी अपने गाँव के बाकी बच्चों की तरह खेतों तक ही सीमित रह जाता। और आज अरविंद जी उसी सोच को न सिर्फ़ दिल्ली में, बल्कि पूरे देश में लागू करने के लिए दिन-रात मेहनत कर रहे हैं।  

मुझे पूरा भरोसा है कि जिस तरह से दिल्ली में बदलाव आया है, उसी तरह एक दिन पूरा देश भी बदलेगा। और जब वह बदलाव आएगा, तो मुझे यह संतोष होगा कि मैं भी उस बदलाव के मिशन का एक छोटा-सा हिस्सा था।

#HumansOfAAP
@AamAadmiParty @ArvindKejriwal @msisodia 
@SanjayAzadSln 
@PKakkar_